DECIZIA ETAPEI DE ÎNCADRARE (PROIECT)

**Nr. 6653RP din 01.03.2024**

Ca urmare a solicitării de emitere a acordului de mediu adresate de **BOGDAN CRISTIAN ROȘU în calitate de reprezentant al Unității Militare 02132 CONSTANȚA,** cu sediul în județul Constanța, municipiul Constanța, str. Sentinelei, nr.1, înregistrată la Agenția pentru Protecția Mediului Constanța cu nr. 13257 din 09.12.2022, în baza Legii nr.292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea 49/2011, cu modificările și completările ulterioare,

Agenția pentru Protecția Mediului Constanța decide, ca urmare consultărilor desfășurate în cadrul ședinței **C.A.T.** în data de **14.02.2024,** că proiectul: **”FACILITĂȚI PENTRU ACOSTARE LA CHEU A UNEI NAVE NATO DE MĂRIME MEDIE ÎN CAZARMA 2918 CONSTANȚA”,** propus a fi amplasat în municipiul Constanța, Port Constanța, Dana 0, Incinta 1, **nu se supune evaluării impactului asupra mediului.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a)proiectul propus **intră** sub incidența Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la punctul 13, litera a) și punctul 10, litera f);

b) proiectul propus **nu intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus **intră** sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare.

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. dimensiunea și concepția întregului proiect:

Prin proiect se propune modernizarea și dezvoltarea capacităților maritime pentru realizarea facilităților operaționale în sprijinul acțiunilor pe care le desfășoară NATO în Zona de Operații Maritime (MOA) nr.7 – ”BLACK SEA”.

Se propun următoarele obiecte de investiție:

1. asigurare sisteme de prelucrare și distribuție a apei și aburului la locul de acostare

2. asigurare sistem de ape uzate

3. asigurarea sistemului de stingere a incendiilor la cheu

4. asigurare alimentare cu energie electrică la dane.

5. autorizarea lucrărilor de demolare

**Obiectul 1. Asigurare sisteme de prelucrare și distribuție a apei și aburului la locul de acostare**

Obiectul descris prevede realizarea unui sistem de producere și distribuție a aburului la locul de acostare. Apa tratată, demineralizata va fi utilizată doar pentru alimentarea boilerelor de producere a aburului. Pentru asigurarea unei surse de rezervă pentru producerea aburului se vor amplasa 2 (două) cazane de producere a aburului având caracteristici identice. Conexiunea sistemului de producere a aburului la rețeaua de apă existentă pe teren se va realiza cu țeavă dimensionată PPR/PPE/zincată.

Pe amplasament există o conductă de apă potabilă PEHD, De 140 mm. Alimentarea cu apă potabilă și pentru producerea aburului se va face din rețeaua Administrației Porturilor Maritime Constanța, prin intermediul unui branșament prevăzut cu cămin de branșare cu apometru, în canalul tehnologic din zona adiacentă halei generatoare de abur, în baza unui contract de furnizare de serviciu.

Conexiunea cu rețeaua de apă se va realiza pentru asigurarea cu apă a Cazanului de 2t/h abur la o presiune de 7 bari. Presiunea apei de rețea este 1,7-1,8 bari sub presiunea necesara care trebuie să fie mai mare de 2,0 bari. În acest caz va fi nevoie de un rezervor de stocare (fibră sau oțel carbon) și o pompa (booster) care va menține o presiune constantă.

Se prevede construirea unei clădiri tehnologice cu suprafața construită de 210 mp (suprafață utilă de 164 mp) și va conține următoarele funcțiuni:

* Hala sisteme de producere a aburului și sisteme conexe
* Hol de acces
* Birou (fonoizolat cu doua straturi de vata minerala densa compacta)
* Atelier
* Grup sanitar cu duș

Se va realiza și un canal tehnic nou, bicompartimentat din beton armat. Canalul va fi realizat pe toate cele trei laturi mărginite de mare ale danei și între limitele de proprietate perpendicular pe dană. Canalul se va proiecta pe dană, paralel cu canalul existent, aproximativ la 5,5 m de marginea danei. Canalul tehnologic principal va avea o lungime totală de 373 ml și va fi utilizat pentru montarea conductelor de distribuție a aburului tehnologic și a rețelei de apă de mare pentru incendiu.

Aburul furnizat va fi folosit pentru procese tehnologice. Este necesar un număr de 4 puncte de conexiune a navelor la sistemul de distribuție abur, câte 2 pe fiecare parte a danei. Nava are 2 puncte de racordare; unul la pupa și unul la prova. Se va solicita aviz tehnic de racordare gaze naturale pentru instalația nouă de gaze naturale care va alimenta arzătorul cazanului.

**Obiectul 2. Asigurarea sistemului de ape uzate**

Se va realiza un sistem de colectare ape uzate de la navele care acostează la cheu și o stație de epurare a acestora cu evacuare ape uzate în emisar Marea Neagră.

Sistemul s-a dimensionat pentru o capacitate care să deservească 4 nave, golite în același timp în bazinul colector, având următoarele date de proiectare:

- debit ape uzate/navă=12 mc

- debit ape uzate 4 nave=50 mc.

Apele uzate preluate de la nave sunt colectate într-un bazin colector de unde sunt dirijate prin pompare în stația de epurare.

**Colectorul general pentru colectare ape menajere de la nave** cuprinde 2 conducte:

- colectorul DN 200/250, L=237 m, amplasat subteran pe 3 laturi ale danei

- colectorul general DN 300, L=47 m – în zona de colectare a celor 2 ramuri de pe cheu și până la bazinul colector nou montat; pe această porțiune se vor colecta și apele uzate de la grupurile administrative existente și/sau nou amplasate.

**Căminul colector (cuva/bazin colector ape uzate) și stație de pompare ape uzate:**

Se va proiecta înainte de intrarea în stație de epurare un cămin/bazin de primire ape uzate din beton armat cu dimensiunile 4x4 m și adâncimea de 4 m.

Caracteristic pompe: se propun 2 pompe (1A+1R) verticale, cu următoarele caracteristici:

Qnom=20mc/h și Q max=30 mc/h

P=11kW, turație=2935 rot/min, Tnom=3x380-415 V.

Ramificații pentru golire nave (conexiune pentru fregate):

Conexiunea la fregate se va realiza prin intermediul unui racord flexibil (furtun cu inserție) rezistent la o presiune de 10 bari.

Stația de epurare ape uzate menajere va avea un debit de alimentare ape uzate de maxim 50 mc/zi și este destinată epurării apelor uzate menajere rezultate de la navele maritime militare, asigurând calitativ un efluent conform NTPA 001/2002 ca ape care se evacuează într-un receptor natural (marea Neagră).

**Componentele tehnologice ale stației de epurare sunt:**

Admisia apei uzate și tratarea mecanică

- stație de pompare influent și măsurare debite influente

- stație de tratare mecanică

- bazin de omogenizare

- unitate de condiționare chimică influent

- unitate de flotație cu aer dizolvat CriberDAF

- bazin de omogenizare secundar

Tratarea biologică:

- reactoare biologice SBR-uri

- stație de suflante

- stație de dozare metanol (opțional)

- stație de corectare PH

- stație de automatizare și monitorizare proces

- debitmetru efluent

Construcții auxiliare:

- clădire tehnologică și administrativă

- rețele tehnologice de incintă

- conductă de evacuare apă epurată și gura de vărsare

- racord apă potabilă

- racord electric și grup electrogen

- drumuri, spații verzi, împrejmuire, poartă.

Nămolul în exces din reactoarele SBR și nămolul primar din bazinul de omogenizare vor fi evacuate în bazinul de stocare a nămolului. Acesta este o construcție din PAFS și are o capacitate de 15 mc. Apa epurată va fi evacuată la emisar prin intermediul unei conducte din PEHD PE100 SDR17 PN10 De 110 mm în lungime de 23 m. Evacuarea apelor în emisar se va realiza prin intermediul unei guri de vărsare construită din beton , amplasată în marginea Danei 0.

Alimentarea cu apă a stației de epurare se va realiza printr-o conductă din PEID PE100PN10 SDR17 De 25/33 mm racordată la rețeaua de apă potabilă proiectată.

Pentru alimentarea cu energie electrică a stației de epurare s-a prevăzut un post de transformare racordat la rețeaua electrică de 20 kV existentă din zonă.

Stație de epurare va fi împrejmuită cu panouri din plasă sudată, montate pe cadre metalice cu H=2 m.

**Obiectul 3. Asigurarea sistemului de stingere a incendiilor la cheu.**

Se propune o clădire nouă amplasată paralel cu stația de pompare existentă, pe latura opusă a danei. Hala va fi prevăzută cu echipamente de stingere a incendiilor. Clădirea va fi dotată cu 2 pompe 1A+1R. Se vor amplasa pe dană 5 hidranți îngropați destinați conectării la nave.

Apa folosită la sistemul de stingere incendiu va fi apa de mare brută. Aspirația va fi prevăzută cu sorb cu filtru. Este estimată o înălțime a traseului de aspirație de aproximativ 5 m (2m subteran și 3 m imersat în mare).

Rețeaua de incendiu se va monta în sistem inelar, skidul de incendiu va fi prevăzut cu pompă pilot, pompă principală și pompă de rezervă.

Hidranții vor deservi exclusiv navele. Acești hidranți vor fi utilizați pentru stingerea incendiilor pe navă.

**Obiectul 4. Asigurare alimentare cu energie electrică la dane**

Se propune realizarea alimentării cu energie electrică a consumatorilor conform puterii solicitate. Pentru aceasta se va construi o clădire nouă în care se vor amplasa 2 transformatoare de 2500kVA/10kV/0,4kV pentru consumatorii ”speciali” și unul de 630kVA/10kV/0,4kV pentru alți consumatori. Hala va avea suprafața construită de 210 mp și suprafața utilă de 164 mp.

**Obiectul 5. Autorizarea lucrărilor de demolare:**

Se vor dezafecta clădirile metalice ce adăpostesc Stația de conversie curent electric și Stația de pompe hidranți cu apă de mare.

Executarea demolării se va realiza numai după întocmirea unui proiect de demolare la nivel de către o firmă de proiectare specializată î acest sens. Executarea demolării se va realiza de către o firmă specializată. Nu vor începe lucrările de demolare fără sprijiniri și popiri ale suprafețelor (planșeu sau ziduri) ce urmează a se demola.

Organizarea de șantier va fi amplasată în incinta amplasamentului. Organizarea de șantier va cuprinde:

- birou și magazie de materiale

- pichet PSI

- grup sanitar

- zonă depozitare deșeuri;

- zonă de parcare pentru autovehicule și utilaje.

b) cumularea cu alte proiecte existente si/sau aprobate – nu este cazul.

c) utilizarea resurselor naturale, in special a solului, a terenurilor, a apei și a biodiversității – nu este cazul.

d) producția de deșeuri – în perioada lucrărilor rezultă următoarele deșeuri specifice activității de construire:

15 01 01 ambalaje de hârtie și carton

15 01 02 ambalaje de materiale plastice

15 01 03 ambalaje de lemn

15 01 04 ambalaje metalice

15 01 06 ambalaje amestecate

15 01 07 ambalaje de sticlă

17 01 01 beton

17 01 02 cărămizi

17 01 03 țigle și produse ceramice

17 01 07 amestecuri de beton, cărămizi, țigle și produse ceramice, altele decât cele specificate la 17 01

06

17 02 01 lemn

17 02 02 sticlă

17 02 03 materiale plastice

17 04 01 cupru, bronz, alamă

17 04 02 Aluminiu

17 04 05 fier și oțel

17 04 07 amestecuri metalice

17 04 11 cabluri, altele decât cele specificate la 17 04 10

17 08 02 materiale de construcții pe bază de gips, altele decât cele specificate la 17 08 01

17 09 04 deșeuri amestecate de la construcții și demolări, altele decât cele specificate la 17 09 01, 17 09

02 și 17 09 03

20 01 01 hârtie și carton

20 01 02 Sticlă

20 03 07 deșeuri voluminoase

20 03 01 deșeuri municipale amestecate.

e) poluarea și alte efecte nocive: emisiile, zgomotul şi vibrațiile sunt cele produse prin funcționarea utilajelor specifice în perioada lucrărilor.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul

g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

1. **Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor:folosința actuală a terenului este de teren cu destinație specială, cu destinația port militar, conform certificatului de urbanism nr. A 11.493/03.09.2021.

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

c) capacitatea de absorbție a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

ii) zone costiere și mediul marin: acvatoriul portuar.

iii) zonele montane şi forestiere: nu este cazul.

iv) rezervații si parcuri naturale: nu este cazul.

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul**.**

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

vii) zonele cu o densitate mare a populației: municipiul Constanța.

viii) peisaje si situri importante din punct de vedere istoric, cultural sau arheologic: nu este cazul.

1. **Tipurile si caracteristicile impactului potențial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

a) importanta și extinderea spațială a impactului (de exemplu, zona geografică și dimensiunea populației care poate fi afectată): nesemnificativ.

b) natura impactului: redus.

c) natura transfrontaliera a impactului: proiect fără impact transfrontalier.

d) intensitatea și complexitatea impactului: mica, în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

e) probabilitatea impactului: redusă, urmare a argumentelor menţionate la punctele a si b.

f) debutul, durata, frecvența şi reversibilitatea preconizate ale impactului: pe termen scurt, impactul asupra mediului va exista în perioada desfăşurării lucrărilor.

g) cumularea impactului cu impactul altor proiecte existente si/sau aprobate: nu este cazul.

h) posibilitatea de reducere efectivă a impactului: **prin respectarea următoarelor condiții de realizare a proiectului:**

* împrejmuirea corespunzătoare a zonelor de lucru, montarea de avertizoare, etc;
  + materialele necesare executării lucrărilor propuse se depozitează în locuri bine stabilite,
  + organizarea de șantier se va realiza astfel încât impactului generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
  + managementul deșeurilor generate în urma execuției lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 cu modificări și completări, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 cu modificări și completări, titularul autorizației de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiții de siguranță a substanțelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021 cu modificări și completări, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021 cu modificări și completări, gestionarea deșeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* titularii pe numele cărora au fost emise autorizații de construire şi/sau desfiinţări conform Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă progresiv, până la data de 31 decembrie 2020, potrivit anexei nr. 6, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE;
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor si substanţelor periculoase în zona aferenta amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursa apă potabilă, facilități igienico-sanitare, inclusiv toalete ecologice pentru personal, etc);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construcției datorită funcţionării necorespunzătoare a acestora;
* se va respecta nivelului de zgomot, conform SR nr. 10009/2017 Acustica –Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă și sănătate publică privind mediul de viață al populației.
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987 – Calitatea aerului in zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* indicatorii de calitate ai apelor uzate evacuate în Marea Neagră se vor încadra în limitele impuse de H.G. nr. 188/2002 – NTPA 001/2002, modificat și completat cu H.G. nr. 352/2005;
* în conformitate cu prevederile Legii nr. 292/2018, la finalizarea lucrărilor se va notifica APM Constanța, în vederea verificării respectării prevederilor deciziei etapei de încadrare; Procesul-verbal întocmit în aceasta situație se anexează şi face parte integrantă din procesul-verbal de recepție la terminarea lucrărilor;
* în conformitate cu prevederile Legii nr. 226/2013 privind aprobarea OUG nr.164/2008 pentru modificarea si completarea O.U.G. nr. 195/2005 privind protecția mediului, art. 15, alin. 2, lit.(a), titularul are obligația de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi modificări ale condiţiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 226/2013);
* la finalizarea lucrărilor se va înainta la Agenția pentru Protecția Mediului Constanța raportarea privind evidenta deșeurilor generate ca urmare a desfășurării lucrărilor de construire/desființare.

**II. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz, nr.1660/31.01.2024, emisă de Administrația Bazinală de Apă Dobrogea Litoral:** nu este necesară elaborarea SEICA**.**

**Măsurile şi condițiile de realizare a proiectului în conformitate cu Avizul de gospodărire a apelor nr. …..din data de ……. emis de ADMINISTRAȚIA BAZINALĂ DE APĂ DOBROGEA LITORAL** sunt:

- Se vor solicita şi obţine, înainte de începerea lucrãrilor, toate avizele şi autorizaţiile necesare, conform legii.

- După finalizarea lucrărilor se va elibera amplasmentul de orice fel de obstacole, materiale sau alte deșeuri și terenul se va aduce la starea inițială.

- În timpul executării lucrărilor să nu afecteze calitatea apelor subterane și de suprafață și stabilitatea construcțiilor hidrotehnice existente.

- Se interzice evacuarea de ape uzate neepurate în acvatoriul portuar. Se interzice evacuarea de ape uzate epurate/neepurate în subteran.

- Responsabilitatea privind alegerea soluției și dimensionarea lucrărilor revine, integral, beneficiarului și proiectantului lucrărilor.

- Valorile indicatorilor de calitate a apelor uzate evacuate din stația de epurare se vor încadra în valorile limită admisibile, conform prevederilor HG nr.188/2002, cu completările și modificările ulterioare – NTPA 001.

- Valorile indicatorilor de calitate a apelor uzate evacuate în stația de epurare se vor încadra în valorile limită admisibile prevăzute de NTPA 002/2002 modificat și completat cu HG 352/2005 privind condițiile de evacuare a apelor uzate în rețelele de canalizare ale localităților.

- În cazul producerii unor poluări accidentale în timpul execuției lucrărilor, întreaga răspundere din punct de vedere al depoluării zonei și suportăreii eventualelor costuri revine beneficiarului.

- După finalizarea investiției se va încheia contract pentru vidanjarea bazinului de stocare a scurgerilor de pe platforma de depozitare a gunoiului de grajd.

- Beneficiarul are obligația să anunțe în scris Administrația Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a acestora.

- Se interzice distrugerea sau deteriorarea unităților și instalațiilor rețelei naționale de observație a reperelor, a mirelor hidrometrice sau a altor însemne tehnice sau topografice, a forajelor hidrogeologice, a stațiilor de determinare automată a calității apelor și a altora asemenea.

- După finalizarea investiției, beneficiarul are obligația să solicite şi să obțină autorizație de gospodărire a apelor, conform prevederilor Legii apelor nr.107/1996 cu modificările și completările ulterioare. Documentația tehnică de fundamentare necesară obținerii autorizației de gospodărire a apelor va fi elaborată de către o persoană fizică sau juridică certificată de Ministerul Mediului, Apelor și Pădurilor și va respecta Normativul cadru prevăzut în Ordinul M.M.A.P.nr. 3147/06.12.2023 privind aprobarea Procedurii de emitere a autorizației de gospodărire a apelor.

- Înainte de punerea în funcțiune se va monta aparat de măsurare a debitelor și volumelor de apă captate și evacuate din/în Marea Neagră(conform Legii nr.122/2020).

- Să permită accesul personalului de gospodărire a apelor în incinta obiectivului, în scopul îndeplinirii atribuțiilor de control, conform prevederilor Legii Apelor nr.107/1996, modificată și completată.

- Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 de luni de la data emiterii acestuia și dacă au fost respectate prevederile înscrise în aviz, cu excepția cazului în care autorizația de costruire este valabilă, în caz contrar avizul își pierde valabilitatea.

- Dacă pe parcursul derulării investiției apar modificări ale datelor care su stat la baza emiterii avizului, se va solicita aviz de gospodărire a apelor modificator, conform prevederiloe Ordinului MAP nr.828/2019.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A.,**

###### Celzin LATIF Lavinia Monica ZECA

###### 

###### Întocmit,

###### Consilier Monica Luminiţa BUCŞAN

###### Nota: redactat în 3 ( trei ) exemplare.